OpenLLM-France/wikimedia huggingface dataset:
# Quart districte electoral de Barcelona

El quart districte de Barcelona o districte de Barcelona IV fou una circumscripció electoral del Congrés dels Diputats utilitzada en les eleccions generals espanyoles entre 1871 i 1876. Es tractava d'un districte uninominal, ja que només era representat per un sol diputat.
L'any 1878 es va aprovar una nova llei electoral que va fusionar els cinc districtes de Barcelona en un districte plurinominal de 5 escons.

## Àmbit geogràfic

El districte comprenia el nord del Raval i l'Esquerra de l'Eixample.

## Diputats electes

| Elecció | Diputat | Partit/Ideologia |
| 1871 | Francesc Pi i Margall | Partit Republicà Democràtic Federal |
| 1871 (parcial) | Blas Pierrad Alcedar | Partit Progressista |
| Abril 1872 | Francesc Pi i Margall | Partit Republicà Democràtic Federal |
| 1876 | Camil Fabra i Fontanills | Liberal |

## Resultats electorals
### Dècada de 1870

Eleccions generals del 20/01/1876 :
| Partit/Ideologia | Partit/Ideologia | Candidat | Vots | % |
| | Liberal | Camil Fabra i Fontanills | 1.115 | 40,5 |
| | Altres | Altres | 1.637 | 59,5 |
| Total | Total | Total | 2.752 | 100 |
| Cens/participació | Cens/participació | Cens/participació | 11.808 | 23,3 |
Eleccions generals del 10/05/1873 :
| Partit/Ideologia | Partit/Ideologia | Candidat | Vots | % |
| | Partit Republicà Democràtic Federal | Francesc Pi i Margall | 3.303 | 99,5 |
| | Altres | Altres | 15 | 0,5 |
| Total | Total | Total | 3.318 | 100 |
Eleccions generals del 24/08/1872 :
| Partit/Ideologia | Partit/Ideologia | Candidat | Vots | % |
| | Partit Republicà Democràtic Federal | Francesc Pi i Margall | 1.574 | 99,4 |
| | Altres | Altres | 10 | 0,6 |
| Total | Total | Total | 1.584 | 100 |
| Cens/participació | Cens/participació | Cens/participació | 10.636 | 14,9 |
Eleccions generals del 03/04/1872 :
| Partit/Ideologia | Partit/Ideologia | Candidat | Vots | % |
| | Partit Republicà Democràtic Federal | Francesc Pi i Margall | 2.234 | 76,2 |
| | Altres | Altres | 698 | 23,8 |
| Total | Total | Total | 2.932 | 100 |
| Cens/participació | Cens/participació | Cens/participació | 10.595 | 27,7 |
Elecció parcial del 13/08/1871 :
| Partit/Ideologia | Partit/Ideologia | Candidat | Vots | % |
| | Partit Progressista | Blas Pierrad Alcedar | 1.241 | 74,1 |
| | Altres | Altres | 433 | 25,9 |
| Total | Total | Total | 1.674 | 100 |
| Cens/participació | Cens/participació | Cens/participació | 13.492 | 12,4 |
Eleccions generals del 08/03/1871 :
| Partit/Ideologia | Partit/Ideologia | Candidat | Vots | % |
| | Partit Republicà Democràtic Federal | Francesc Pi i Margall | 2.616 | 62,3 |
| | Altres | Altres | 1.586 | 37,7 |
| Total | Total | Total | 4.202 | 100 |
| Cens/participació | Cens/participació | Cens/participació | 10.244 | 41,0 |

## Referències

* ↑ Gaceta de Madrid, 364, 30/12/1878.
* ↑ «Anexo al 27». Gaceta de Madrid, 27, 27-01-1871.

## Bibliografia

* Balcells, Albert; Culla, Joan B.; Mir, Conxita. Les eleccions generals a Catalunya de 1901 a 1923. Barcelona: Fundació Jaume Bofill, 1982. ISBN 84-85557-09-3
# South Weldon

South Weldon és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 1.414 habitants.

## Demografia

Segons el cens del 2000, South Weldon tenia 1.414 habitants, 497 habitatges i 375 famílies. La densitat de població era de 195,7 habitants per km².
Dels 497 habitatges en un 36,2% hi vivien nens de menys de 18 anys, en un 35,8% hi vivien parelles casades, en un 35% dones solteres, i en un 24,5% no eren unitats familiars. En el 22,7% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,32.
Per edats la població es repartia de la següent manera: un 31,9% tenia menys de 18 anys, un 9,4% entre 18 i 24, un 25,5% entre 25 i 44, un 20,5% de 45 a 60 i un 12,7% 65 anys o més.
L'edat mediana era de 33 anys. Per cada 100 dones de 18 o més anys hi havia 72,3 homes.
La renda mediana per habitatge era de 16.000 $ i la renda mediana per família de 21.033 $. Els homes tenien una renda mediana de 27.176 $ mentre que les dones 18.594 $. La renda per capita de la població era de 8.845 $. Entorn del 38,5% de les famílies i el 42,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Weldon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- South Weldon». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Rose de Burford

Rose de Burford (de vegades Roesia i de vegades de Boreford) (data del naixement desconeguda - morta el 1329, Anglaterra) era una empresària i comerciant del segle xiv a la Ciutat de Londres, Anglaterra.
Nascuda Rose Romeyn, era la filla de Juliana Hautyn i Thomas Romayn (mort 1312), un pròsper comerciant de llana i espècies i alderman (segons la llei anglesa, un membre del consell municipal) de la ciutat de Londres. Rose es va casar amb el soci empresarial del seu pare, John de Burford que també era un alderman. Rose va estar activament compromesa en el negoci del seu marit. El seu principal client era el departament estatal de roba reial, una oficina que supervisava les despeses personals a la casa reial. Quan John va morir al voltant de 1322, Rose va assumir l'administració plena de l'empresa i també de les propietats adquirides. Rose és coneguda per que va tenir propietats a Londres i també a Surrey, Kent i Sussex. La seva segona residència era a Cherletone al comtat de Kent. Va tenir un fill, James, i una filla Katherine.
Portava un negoci de brodat i sota la direcció d'Edward II va fer una capa pluvial d'"opus anglicum" decorada en coral per la que va rebre 100 marcs. A la petició d'Elisabet de França, reina d'Anglaterra aquestes vestimentes van ser enviades al Papa com a regal.
Rose va donar diners per a la construcció d'una capella al costat sud de l'església de Sant Tomas Apòstol al carrer Cullum a la Ciutat de Londres.

## Referències

* ↑ "Rose de Burford". «Rose de Burford». Brooklyn Museum, March 19, 2007. [Consulta: 10 gener 2010]. Brooklyn Museu. 19 de març de 2007.
* ↑ Echols, Anne; Williams, Marty (1992). . ISBN 0-910129-27-4. Markus Wiener. p. 378.
* ↑ Thrupp, Sylvia L. (1989). El merchant classe de Londres medieval, 1300-1500. Universitat de Premsa de Michigan. p. 327. . ISBN 0-472-06072-4.
# Txebudassi

Txebudassi (en rus: Чебудасы) és un poble de la República de Mordòvia, a Rússia, segons el cens del 2010 tenia 133 habitants, pertany al municipi de Bólxie Manadixi.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.
# Sidi Ali Ben Hamdouche

Sidi Ali Ben Hamdouche (en àrab سيدي علي بن حمدوش, Sīdī ʿAlī ibn Ḥamdūx; en amazic ⵙⵉⴷⵉ ⵄⵍⵉ ⴱⵏ ⵃⵎⴷⵓⵛ) és una comuna rural de la província d'El Jadida, a la regió de Casablanca-Settat, al Marroc. Segons el cens de 2014 tenia una població total de 35.182 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Raspat

En cirurgia, el raspament o raspatge consisteix en l'ús d'una ronyeta o cureta per a eliminar teixit de l'úter mitjançant raspament o culleratge. Pot utilitzar-se per a obtenir una biòpsia d'una massa per a determinar si és un granuloma, neoplàsia, o altra classe de tumor. Pot utilitzar-se també pal·liativament per a reduir masses; en molts llocs també se segueix usant per a realitzar un avortament quirúrgic dins dels primers tres mesos o com tractament després d'un avortament espontani (en alguns llocs aquestes dues últimes intervencions es porten a terme amb l'ús de fàrmacs específics). Sol formar part de l'operació denominada dilatació i raspament, i sovint s'usa com terme equivalent d'aquesta operació.
En ginecologia, la dilatació i raspament (D i L) és un procediment que es realitza a cegues i en el qual, després de la dilatació del canal cervical amb un espècul, es procedeix a la neteja de la cavitat uterina. Després s'extrau el teixit endometrial per al seu examen.
Aquest procediment ha de realitzar-se en hospitals o clíniques i requereix anestèsia local o general (segons les condicions particulars de cada cas).

## Indicacions de raspament

Diagnòstic de càncer uterí, extracció de teixits després d'un avortament espontani, tractament de sagnats menstruals abundants, investigació d'infertilitat, tractament de sagnats profusos o irregulars, poliposis endometrial, engrossament uterí, dispositius intrauterins incrustats, sagnats post-menopàusics, sagnats anormals durant teràpia de reemplaçament hormonal.

## Riscos associats

Els riscos associats al raspament inclouen l'evacuació incompleta de productes de la concepció, la perforació de l'úter, els danys a l'endometri, les adhesions intrauterines o síndrome d'Asherman, els danys al cèrvix, les infeccions de l'úter o de la zona pelviana i les hemorràgies. A més, comporta els riscos habitualment associats amb totes les operacions quirúrgiques i l'ús d'anestèsia general.

## Vegeu també

* Avortament induït
* Avortament no quirúrgic o avortament amb medicaments

## Referències

* ↑ Dilatació i raspament (en anglés)
* ↑ Complicacions de l'embaràs (en anglés)
# Ramon Pujol i Alsina

Ramon Pujol i Alsina (Barcelona, 24 de febrer de 1903 - 4 de juny de 1986) fou un excursionista, fotògraf, escriptor i botànic català, membre destacat del Centre Excursionista de Catalunya (CEC).
Fill d'uns botiguers, estudià a les escoles del Districte II, on fou influenciat per Josep Pallerola i Roca. Després va estudiar a l'Ateneu Obrer del seu districte i a les escoles mercantils del Centre Autonomista de Dependents del Comerç i de la Indústria (CADCI) on va aprendre, entre altres matèries, comptabilitat i francès. Va alternar la seva feina com a representant comercial amb l'excursionisme amb companys del CADCI. Entre 1917 i 1920 va pujar al Montseny, al Puigsacalm i a l'Ulldeter, i el 1923 pujà al Canigó.
El 1931 ingressà com a soci al Centre Excursionista de Catalunya, al que va estar vinculat la resta de la seva vida. L'esclat de la guerra civil espanyola el va sorprendre de vacances a Mallorca. Aconseguí sortir i marxà un temps a Suïssa. Poc abans dels fets de maig del 1937 tornà a Barcelona, fou reclutat per l'Exèrcit Popular de la República i fou destinat al front del Segre, on va ser ferit per un obús.
El 1942 fou nomenat president de la Secció de Muntanya del Centre Excursionista de Catalunya, del que també en fou tresorer de 1959 a 1976. Va fer nombroses excursions i va practicar l'esquí. Alhora col·laborà a la revista de l'entitat Muntanya i va escriure llibre sobre botànica. També fou comptador de la Junta Directiva de l'Orfeó Català, dels Amics de l'Alguer i soci del Club Natació Barcelona. Va fer els cursos de flora i botànica alpina de Pius Font i Quer es dedicà a recollir i estudiar les plantes de muntanya, escrivint-ne fins a 37 articles a Muntanya.
En 1976 va posar en marxa l'Arxiu de la Masia Catalana del CEC, amb Josep Llaudó Majoral i altres. El mateix any va rebre la medalla d'argent del centenari del CEC. En 1985 va rebre un dels Premis d'Actuació Cívica de la Fundació Lluís Carulla. Després de la seva mort degut a una ràpida malaltia el 4 de juny de 1986 el CEC va crear el Centre d'Estudis Botànics Ramon Pujol i Alsina.

## Obres

* L'alta muntanya catalana: flora i vegetació (1976) amb text de Josep Vigo i Bonada.

## Referències

* ↑ «Ramon Pujol i Alsina». Enciclopèdia de l'esport català. Barcelona: Grup Enciclopèdia Catalana.
* ↑ Ramon Pujol i Alsina (1903 ·1986) a civtat.cat
* ↑ Ramon Pujol i Alsina a la Societat Catalana de Geografia
* ↑ Ramon Pujol i Alsina Arxivat 2018-09-30 a Wayback Machine. al web de la Fundació Lluís Carulla
* ↑ «DIGITALIZACIÓN DEL FONDO RAMÓN PUJOL I ALSINA». Arxivat de l'original el 2018-09-30. [Consulta: 29 setembre 2018].
# Rose of the World (pel·lícula de 1925)

Rose of the World és una pel·lícula muda de la Warner Bros. dirigida per Harry Beaumont i protagonitzada per Patsy Ruth Miller. Basada en la novel·la homònima de Kathleen Norris, la pel·lícula es va estrenar el 21 de novembre de 1925.(REF3) es considera una pel·lícula perduda.

## Argument

El ric Jack Talbot s’enamora de Rose Kirby, una noia que té dificultats per arribar a fi de mes però per por que la seva mare no ho aprovi decideix no demanar-li de casar-se amb ell. Més tard Rose es casa amb Clyde Bainbridge, un mal paio que sap que a causa d’un contracte secret, Rose heretarà les empreses de Talbot.
Rose troba el contracte però desconfiant del seu marit decideix no aplicar-lo. Mentrestant, Talbot es casa amb una noia que més tard mor en el moment de donar llum al seu nadó. El pare de Rose, afectat de demència senil, mata per accident Clyde. Rose i Jack es retroben i troben l’amor un en l’altre.

## Repartiment

* Patsy Ruth Miller (Rose Kirby)
* Allan Forrest (Jack Talbot)
* Pauline Garon (Edith Rogers)
* Rockliffe Fellowes (Clyde Bainbridge)
* Barbara Luddy (Cecilia Kirby)
* Alec B. Francis (Gramp Tallifer)
* Helen Dunbar (Mrs. John Talbot)
* Lydia Knott (Mrs. Kirby)
* Edward Peil Jr. (el noi)
* Carrie Clark Ward (Sally Towsey)

## Referències

* ↑ «“Rose of the World”». Film Daily, 15-11-1925, pàg. 7.
* ↑ «“Rose of the World"». Motion Picture News XXXII, 23, 05-12-1925, pàg. 2610.
* ↑ «Feature release chart». Motion Picture News, 28-11-1925, pàg. 2591.
* ↑ «Rose Of The World» (en anglès). American Silent Feature Film Database, 1925. [Consulta: 28 desembre 2020].
# Txeburaixka

Txeburaixka (Rus: Чебурашка (ajuda·info)) és un personatge de la literatura infantil creat el 1966 a un conte de l'escriptor rus Eduard Uspenski. També és el protagonista (amb veus de Klara Rumiànova) d'una sèrie de pel·lícules d'animació amb titelles realitzats per Soiuzmultfilm, que va estrenar la primera pel·lícula el 1969.

## Història

Segons el llibre, Txeburaixka és un mico xicotet i graciós, d'espècie desconeguda per a la ciència, i que viu a la selva tropical. Accidentalment es fica en un calaix de taronges, es menja el seu contingut, i es queda adormit. Txeburaixka no és un nom propi, és un nom que li donarà el responsable de la botiga de fruites quan, a la ciutat, obra una caixa de taronges que li han enviat per vendre, i que és la caixa on Txeburaixka havia quedat adormit. El venedor pren l'animal i l'asseu a la taula, però les seves potes estan adormides després passar molt de temps al calaix, i s'ensorra ("Txeburakhnulsia" (чебурахнулся), una expressió col·loquial de Rússia que vol dir "caigué") de la taula a la cadira i després de la cadira, on no podia seure, pel mateix motiu, fins a terra.
Més endavant, Txeburaixka coneixerà el seu amic, el Cocodril Guena, que viu al zoo.

## Amics

Txeburaixka és un animalet mascle amb cos d'os, però amb orelles grans i rodones, i té la mida aproximada d'un xiquet de 5 anys. En el conte es passeja amb un cocodril, Gena, que porta un barret i un abric, camina sobre les seves potes del darrere i toca l'acordió. És el cocodril del zoo, on treballa.

## Antagonistes

Als curts, les aventures de Txeburaixka i Gena es veuen dificultades per "Старуха Шапокляк" (la dona gran Xapokliak, del francès chapeau claque, una espècie de barret de copa). Xapokliak és una vella entremaliada però encantadora. És alta i prima, porta un barret i un vestit de color fosc, i porta a la seua bossa a la criatura amb forma de rata "Lariska" que li serveix per a fer entremaliadures a les persones.

## Referències

* ↑ Arxivat 2011-05-12 a Wayback Machine.
* ↑ English datebase: Big Cartoon DataBase, Russian datebases: Animator.ru, KinoPoisk.ru
# (474) Prudentia

(474) Prudentia (1901 GD) és un asteroide del cinturó principal descobert el 13 de febrer de 1901 per Max Wolf a Heidelberg.

## Bibliografia

Schmadel, Lutz D. (2003). Dictionary of Minor Planet Names (en anglès), 5a edició. Springer. ISBN 3-540-00238-3.

## Enllaços externs

* 474 Prudentia a la base de dades del JPL de la NASA
* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 18 octubre 2023].
* 1 2 3 4 5 6 7 8 «JPL Small-Body Database». [Consulta: 24 gener 2024].
# Raspinell de Manipur

El raspinell de Manipur (Certhia manipurensis) és una espècie d'ocell de la família dels cèrtids (Certhiidae) que habita a les muntanyes de Myanmar i la zona limítrofa de l'est de l'Índia, nord-oest de Tailàndia, nord de Laos, i nord i centre del Vietnam. El seu nom específic, manipurensis, significa 'de Manipur' en llatí.

## Referències

* ↑ «Raspinell de Manipur». Cercaterm. TERMCAT, Centre de Terminologia. Rev. 20/12/2021(català)
* ↑ Jobling, 2010, «manipurensis».

## Bibliografia

* Jobling, J. A. Helm Dictionary of Scientific Bird Names (en anglès). Christopher Helm, 2010. ISBN 9781408133262.
# Rafał Majka

Rafał Majka (Zegartowice, Raciechowice, Petita Polònia, 12 de setembre de 1989) és un ciclista polonès, professional des del 2011. Actualment corre a l'equip UAE Team Emirates.
Es va donar a conèixer en el panorama internacional com a bon escalador en la Volta a Espanya de 2011 i 2012, però fou sobretot al Giro d'Itàlia de 2013 quan demostrà tot el seu potencial, en acabar setè de la classificació general i liderar durant 8 dies la classificació dels joves.
El 2014 va esclatar definitivament, en guanyar dues etapes al Tour de França i la Classificació de la Muntanya. Al 2015 va quedar tercer a la Volta a Espanya i al 2017 en va guanyar una etapa.

## Palmarès

* 2007
** Vencedor d'una etapa de la Cursa de la Pau júnior
* 2010
** Vencedor d'una etapa de la Carpathia Couriers Path
* 2012
** Vencedor de la classificació dels joves al Tour de Pequín
* 2013
** Vencedor de la classificació per punts a la Volta a Polònia
* 2014
** 1r a la Volta a Polònia i vencedor de 2 etapes
** Vencedor de 2 etapes al Tour de França i 1r del Gran Premi de la Muntanya
* 2016
** Campionat de Polònia en ruta
** 1r del Gran Premi de la Muntanya del Tour de França
** Medalla de bronze als Jocs Olímpics de Rio de Janeiro en la cursa en línia
* 2017
** 1r a la Volta a Eslovènia i vencedor d'una etapa
** Vencedor d'una etapa a la Volta a Califòrnia
** Vencedor d'una etapa a la Volta a Espanya
* 2021
** Vencedor d'una etapa a la Volta a Espanya
* 2022
** Vencedor de 2 etapes de la Volta a Eslovènia
* 2023
** Vencedor d'una etapa a la Volta a Polònia

### Resultats a la Volta a Espanya

* 2011. No surt (17a etapa)
* 2012. 32è de la classificació general
* 2013. 19è de la classificació general
* 2015. 3r de la classificació general
* 2017. 39è de la classificació general. Vencedor d'una etapa
* 2018. 13è de la classificació general
* 2019. 6è de la classificació general
* 2021. 21è de la classificació general. Vencedor d'una etapa

### Resultats al Giro d'Itàlia

* 2013. 7è de la classificació general. Millor jove durant 8 etapes
* 2014. 6è de la classificació general
* 2016. 5è de la classificació general
* 2019. 6è de la classificació general
* 2020. 12è de la classificació general
* 2024. 15è de la classificació general

### Resultats al Tour de França

* 2014. 44è de la classificació general. Vencedor de la 14 i 17 etapa. 1r del Gran Premi de la Muntanya
* 2015. 28è de la classificació general
* 2016. 27è de la classificació general. 1r del Gran Premi de la Muntanya
* 2017. No surt (10a etapa)
* 2018. 19è de la classificació general
* 2021. 34è de la classificació general
* 2022. No surt (17a etapa)
* 2023. 14è de la classificació general

## Referències

* ↑ Bernaola, Enrique «El equipo ideal del Giro de Italia». Marca, 27-05-2013 [Consulta: 22 agost 2013].

## Enllaços externs

* Fitxa a sitiodeciclismo.net
* Fitxa a cyclebase.nl
* Rafał Majka a ProCyclingStats
# Sabal palmetto

Sabal palmetto és un tipus de palmera de cabdell. És una de les 15 espècies de palmeres del gènere Sabal. És nativa del sud-est dels Estats Units, Cuba, i Bahames. Als Estats Units es trobava originàriament de Florida fins a Carolina del Nord. and Virgínia. Com a resultat del seu cultiu actualment es troba aquesta palmera a molts altres llocs. Es troba representada en el símbol estatal de l'estat de Carolina del Sud.

## Morfologia

Sabal palmetto arriba a fer 20 m d'alt i excepcionalment 28 m. El tronc fa uns 60 cm de diàmetre. Les fulles es disposen en forma de ventall.
Les flors són blanques groguenques, de 5 mm de diàmetre i es produeixen en panícules de 2,5 m de llargada. El fruit és una drupa negra. És una planta extremadament halòfita i sovint es veu en la costa de l'Atlàntic.
Dins de les palmeres és molt resistent al fred, pot sobreviure durant curts períodes a -13 °C o més. També tolera la secada, l'aigua estagnada i l'aigua salobrosa. En canvi no tolera la inundació per l'aigua salada.

## Ús

Els brots terminals històricament s'han menjat com a verdura (cors de palma). De les fulles joves se n'han fet raspalls. Els patriotes dels Estats Units a Charleston, comandats per William Moultrie, el 28 de juny de 1776 van fer servir els troncs d'aquesta palmera per a construir un fort davant els britànics.

## Referències

* ↑ «USDA GRIN taxonomy». Arxivat de l'original el 2014-04-15. [Consulta: 11 març 2012].
* ↑ James M. Stephens. «Cabbage, Swamp — Sabal palmetto (Walt.) Lodd ex Schult. & Schult.f., Fact Sheet HS-571». University of Florida, Florida Cooperative Extension Service, 1994.
* ↑ «USDA PLANTS database».
* ↑ Diana L. Immel. «Cabbage Palmetto Sabal palmetto (Walt.) Lodd. ex J.A. & J.H. Schultes». United States Department of Agriculture, Natural Resources Conservation Service, 2001.
* ↑ «Real Palm Trees». Palm Tree General Description. Arxivat de l'original el 2010-10-25. [Consulta: 11 març 2012].
* ↑ Peattie, Donald Culross. Trees You Want to Know. Whitman Publishing Company, Racine, Wisconsin, 1934. p36

## Bibliografia

* Zona, S. «A monograph of Sabal (Arecaceae: Coryphoideae)». Aliso. Rancho Santa Ana Botanic Garden, 12, 1990, pàg. 583–666..

## Enllaços externs

* Flora of North America: Sabal palmetto
* Sabal palmetto from Floridata
* «palmetto». A: Hugh Chisholm. Encyclopædia Britannica (en anglès). 11a ed. Cambridge University Press, 1911.
# Txeburenki

Txeburenki (en rus: Чебуренки) és un poble de l'óblast d'Omsk, a Rússia, que en el cens del 2010 tenia 178 habitants. Pertany al districte rural de Mariànovka.

## Referències

* ↑ Почвенная карта России
* ↑ Топографическая карта Омской области
# Serrejón

Serrejón és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 492 | 485 | 468 | 482 | 481 | 490 |